
          Republika Hrvatska
         Trgovački sud u Zadru
     Zadar, Dr. Franje Tuđmana 35



R E P U B L I K A   H R V A T S K A

R J E Š E N J E 

	Trgovački sud u Zadru, po sutkinji Tini Grgas, postupajući po prijedlogu predlagatelja SBERBANK d.d. (ranije VOLKSBANK d.d.), Zagreb, Varšavska 9, OIB: 78427478595, od 15. svibnja 2015. za otvaranje stečajnog postupka nad dužnikom FUZUL INTERNATIONAL d.o.o., (sada FUZUL INTERNATTIONAL d.o.o. u stečaju), Zadar, Ulica Andrije Hebranga 7, OIB: 40314449316, 11. lipnja 2018. 

r i j e š i o   j e 

I. Nastavlja se postupak poslovni broj St-51/2015 u uvodno označenoj pravnoj stvari ranije prekinut pravomoćnim rješenjem ovoga suda poslovni broj St-51/2015-9 od 24. srpnja 2015. te će se isti dalje voditi pod poslovnim brojem St-171/2018. 
II. Odbacuje se prijedlog uvodno označenog predlagatelja od 15. svibnja 2015. za otvaranje stečajnoga postupka nad dužnikom FUZUL INTERNATTIONAL d.o.o. u stečaju, Zadar, Ulica Andrije Hebranga 7, OIB: 40314449316. 
III. Ovo rješenje će se objaviti na mrežnoj stranici e-Oglasna ploča sudova. 

Obrazloženje

Rješenjem ovoga suda poslovni broj 3. St-51/2015-9 od 24. srpnja 2015. koje je postalo pravomoćno 8. kolovoza 205., prekinut je predmetni postupak povodom prijedloga predlagatelja Sberbank d.d. od 15. svibnja 2015. za otvaranje stečajnoga postupka nad uvodno označenim dužnikom do pravomoćnosti odluke predmetu ovoga suda poslovni broj St-23/2015  pokrenutom povodom ranije podnesenog prijedloga od strane drugog predlagatelja za otvaranje stečajnoga postupka nad istim dužnikom, a budući je pravomoćnost rješenja o ranije podnesenom prijedlogu, prethodno pitanje za ocjenu dopustivosti svih kasnijih prijedloga (tako i Visoki trgovački sud Republike Hrvatske u pravnom shvaćanju zauzetom na svojoj sjednici od 19. lipnja 2008.). 
Tako je točkom II. izreke navedenog rješenja jasno određeno da će se kasnije podneseni prijedlog uvodno označenog predlagatelja odbaciti ako se u predmetu ovoga suda posl. br. St-23/2015 u ranije pokrenutom postupku povodom prijedloga drugog predlagatelja, donese pravomoćno rješenje o otvaranju stečajnoga postupka nad istim dužnikom.
Uvidom u spis predmeta ovoga suda poslovni broj 1 St-23/15 utvrđeno je da je rješenjem istog poslovni broj St-23/15-27 od 26. veljače 2016. otvoren stečajni postupak nad uvodno označenim stečajnim dužnikom te da je potonje rješenje postalo pravomoćno još 20. travnja 2016. 
S obzirom da je rješenjem ovoga suda posl. br. 1 St-23/15-27 od 26. veljače 2016. donesenim u ranije pokrenutom postupku povodom prvotno podnesenog prijedloga drugog predlagatelja radi otvaranja stečajnoga postupka nad istim dužnikom, pravomoćno riješeno prethodno pitanje koje je predmet ovoga postupka pokrenutog po prijedlogu drugog predlagatelja, a koji se tijekom ovoga postupka kao kasnije podnesen, ukazao kao nedopušten, to je primjenom odredbe čl. 215. st. 3. Zakona o parničnom postupku (Narodne novine broj: 53/91, 91/92, 112/99, 88/01, 117/03, 88/05, 02/07, 84/08, 123/08, 57/11, 148/11, 25/13 i 89/14) čije odredbe sukladno odredbi čl. 6. Stečajnoga zakona (Narodne novine broj 44/96, 29/99, 129/00, 123/03, 82/06, 116/10, 25/12, 133/12 i 45/13) podredno primjenjuju i u stečajnom postupku, trebalo donijeti odluku kao u točkama I. do III. izreke ovoga rješenja. 


U Zadru 11. lipnja 2018. 



[bookmark: _GoBack]Za točnost otpravka-ovlaštena službenica:                                            Sutkinja
Nena Mužanović                                                                                   Tina Grgas, v.r.



UPUTA O PRAVNOM LIJEKU:
Protiv ovog rješenja dopušteno je izjaviti žalbu u roku od 8 dana od dana dostave istog putem e-Oglasne ploče ovoga suda. Žalba se podnosi ovom sudu pisanim putem u tri istovjetna primjerka, a o istoj odlučuje Visoki trgovački sud Republike Hrvatske u Zagrebu. 


DNA:
e-oglasna ploča suda 

